b'\n_START_ARTICLE_\nVladimir Geiger\n_START_PARAGRAPH_\nVladimir Geiger (\xc4\x90akovo, 1962.), hrvatski je povjesni\xc4\x8dar.\n_START_SECTION_\n\xc5\xbdivotopis\n_START_PARAGRAPH_\nVladimir Geiger rodio se u \xc4\x90akovu, 1962. godine. Diplomirao je povijest na Filozofskom fakultetu Sveu\xc4\x8dili\xc5\xa1ta Zagrebu s temom Njema\xc4\x8dka narodna skupina u Nezavisnoj Dr\xc5\xbeavi Hrvatskoj (1941.-1945.) a doktorirao je 1996. godine s tezom Njema\xc4\x8dka etni\xc4\x8dka zajednica u \xc4\x90akovu i \xc4\x90akov\xc5\xa1tini od po\xc4\x8detka 19. do sredine 20. stolje\xc4\x87a. Od 1993. godine radi u Hrvatskome institutu za povijest u Zagrebu. Bavi se temama iz hrvatske povijesti 20. stolje\xc4\x87a, razdobljem Drugoga svjetskog rata i neposrednoga pora\xc4\x87a i istra\xc5\xbeivanjem ljudskih gubitaka, istra\xc5\xbeuje povijest i sudbinu hrvatskih Nijemaca te partizansku i komunisti\xc4\x8dku represiju i zlo\xc4\x8dine u Hrvatskoj potkraj Drugoga svjetskog rata i neposrednoga pora\xc4\x87a. \xc4\x8clanom je uredni\xc5\xa1tva \xc4\x8casopisa za suvremenu povijest (Hrvatski institut za povijest, Zagreb) i Tokova istorije (Institut za noviju istoriju Srbije, Beograd) te je u Hrvatskome institutu za povijest voditeljem znanstvenoga projekta "Ljudski gubitci Hrvatske u Drugome svjetskom ratu i pora\xc4\x87u".'